google/wiki40b huggingface dataset:
סנפיר

סימן כשרות

בתורה נקבע כי מותרים באכילה רק דגים בעלי סנפיר וקשקשת. חז"ל קבעו כלל: "כל שיש לו קשקשת, יש לו סנפיר". ולכן הימצאותם של קשקשים מהווה סימן כשרות מובהק, ואין צורך לחפש את הסנפירים.
ממשל, ניהול סיכונים וציות

סקירה

ממשל תאגידי, ניהול סיכונים וציות הם שלושה היבטים קשורים שעוזרים להבטיח אמינות, השגת מטרות, לטפל באי-ודאות ולפעול ביושרה בארגון. ממשל הוא שילוב של תהליכים שנקבעו ומבוצעים על ידי הדירקטוריון (או מועצת המנהלים) המשתקפים במבנה הארגון, כיצד הוא מנוהל ומובילים להשגת המטרות.ניהול סיכונים הוא חיזוי וניהול סיכונים אשר יכולים לעכב את הארגון להשגת מטרותיו באופן אמין תחת אי ודאות. ציות מתייחס לדבקות בגבולות חוקיים (חוקים ותקנות) וגבולות מרצון (מדיניות החברה, נהלים וכו').
GRC הוא דיסציפלינה שנועדה לסנכרן מידע ופעילות בין ממשל תאגידי, וציות על מנת לפעול ביעילות רבה יותר, לאפשר שיתוף מידע יעיל, לדווח בצורה יעילה יותר על פעילויות ולמנוע חפיפות בזבזניות. אף על פי שפורש באופן שונה בארגונים שונים, בדרך כלל GRC כולל פעילויות כגון ממשל תאגידי, ניהול סיכונים בחברה עסקית  (ERM) וציות תאגידית לחוקים ולתקנות הרלוונטיות.
ארגונים מגיעים לגודל שבו נדרשת בקרה מתואמת על פעילויות GRC כדי לפעול ביעילות. כל אחד משלוש הדיסציפלינות הללו יוצר מידע בעל ערך לשני האחרים, וכל השלושה משפיעים על אותן טכנולוגיות, אנשים, תהליכים ומידע. .
כפילות ניכרת של משימות מתפתחת כאשר ממשל תאגידי, ניהול סיכונים וציות מנוהלים באופן עצמאי. חפיפה ופעילויות כפולות של GRC משפיעות לרעה הן על עלויות התפעול ועל מטריצות GRC . לדוגמה,  כל שירות פנימי עלול להיות מבוקר ומוערך על ידי מספר קבוצות על בסיס שנתי, וליצור עלות עצומה ותוצאות מנותקות. גישת GRC מנותקת תמנע גם מהארגון ממתן דוחות ההנהלה GRC בזמן אמת.  GRC סובר כי גישה זו, כמו מערכת התחבורה מתוכננת רע, כל מסלול בודד יפעל, אבל לרשת יהיו חסרים את התכונות המאפשרות להם לעבוד יחד ביעילות.
אם לא משלבים, אם מתמודדים עם הגישה המסורתית של "הפרדה", רוב הארגונים חייבים לתחזק מספר בלתי נשלט של דרישות הקשורות GRC עקב שינויים בטכנולוגיה, הגדלת אחסון נתונים, גלובליזציה בשוק והגברת הרגולציה.

GRC אחסון נתונים ובינה עסקית

ספקי GRC עם מסגרת נתונים משולבת מסוגלים כעת להציע פתרונות בהתאמה אישית של מחסני נתונים ובינה עסקית GRC. זה מאפשר להפיק ערך גבוה מאיסוף וניתוח נתונים מישומים קיימים של GRC.
הצבירה של נתוני GRC באמצעות גישה זו מוסיפה יתרון משמעותי של זיהוי מוקדם של סיכון ושיפור תהליכים עסקים (בקרות עסקיות).
הטבות נוספות לגישה זו כוללים (i) מאפשר למומחה קיים ויישומים בעלי ערך גבוה להמשיך ללא השפעה (ii) ארגונים יכולים לנהל מעבר קל יותר לגישת GRC משולב, כי השינוי הראשוני רק מוסיף את שכבת דוחות ו- (iii) הוא מספק בזמן אמת. היכולת להשוות ולעמת את ערך הנתונים בין מערכות שונות שבעבר היו ללא חיבור נתונים משותף.
יפיע

אוכלוסייה

מאז התקופה הביזנטית דחקה נצרת השכנה את רגלי יפיע, והיא הייתה כפר קטן. על פי מפקד האוכלוסין של שנת 1931 היו ביישוב 833 תושבים, כולל אנשי השבט הבדואי אלע'זאלין, שהתגוררו בסביבתו. במלחמת העצמאות במסגרת במבצע דקל נכבש הכפר. לאחר המלחמה התיישבו ביפיע תושבים רבים מהכפרים מעלול ואל-מוג'ידל שנחרבו במהלך המלחמה. על פי מפקד האוכלוסין של שנת 1972 היו בכפר 4,932 תושבים רובם נוצרים. נכון ל-2016, כ-81% מהאוכלוסייה מוסלמית.
לפי נתוני הלשכה המרכזית לסטטיסטיקה (הלמ"ס) נכון לסוף 2017, מתגוררים ביפיע 18,676 תושבים (מקום 109 בדירוג רשויות מקומיות בישראל). האוכלוסייה גדלה בקצב גידול שנתי של ‎1.5%‏.   לפי נתוני הלמ"ס נכון לסוף 2016, ליפיע דירוג של 3 מתוך 10, במדד חברתי-כלכלי - אשכול לשנת 2015. אחוז הזכאים לתעודת בגרות מבין תלמידי כיתות י"ב בשנת ה'תשע"ו (2015-‏2016) היה 66.4%. השכר החודשי הממוצע של שכיר במשך שנת סוף 2015 היה 5,671 ש"ח (ממוצע ארצי: 8,868 ש"ח).
סיטרואן קקטוס

עיצוב

דגם הקקטוס עוצב על ידי מארק לויד. מכונית הקקטוס מעוצבת בעיצוב חדשני, שזכה למספר תארים, כגון: "עיצוב הפנים היפה ביותר" בפסטיבל אוטומוביל בעיר פריז, "המכונית המעוצבת ביותר" לשנת 2015 בפסטיבל המכוניות הגדול של ניו יורק וזכתה בפרס "Reddot desing" ובפרס "CARBUYER". עיצוב המכונית זכה במספר תארים של מכונית השנה במגזינים מובילים, כגון "DIESELCAR" ו-"TOP GEAR". בסך הכול, רכב הסיטרואן קקטוס זכה ל-35 פרסים ברחבי העולם.

ייצור ושיווק

הייצור החל באביב 2014 במפעל וילהוורדה של PSA במדריד, ספרד והמכירות החלו בצרפת ביוני 2014. זהו דגם קרוסאובר הצ'בק 5 דלתות ברמות גימור "Touch", "Feel" ו-"Flair" (לפי סיווג היצרנית), המונע על ידי מנוע בנזין 1.2 ליטר 3 צילינדרים בטור ומנוע דיזל 1.6 ליטר 4 צילינדרים בטור.

דגם הקונספט של סיטרואן

סיטרואן C-Cactus הייתה מכונית הקונספט שהקדימה את הייצור הסדרתי של הקקטוס בתערוכת המכוניות של פרנקפורט בשנת 2007. ה-C-Cactus הוצגה בתור "מכונית אקולוגית" עם חטיבת הנעה היברידית דיזל עם צריכת דלק משוערת של 3.4 ליטר ל-100 ק"מ (= 29.4 ק"מ לליטר) במחזור המשולב ופליטות CO₂ של 78 גרם/ק"מ. ה-C-Cactus, שתוכננה לגלם פשטות, הייתה בעלת עיצוב "מושך, מודרני ועליז". כמעט כל החומרים ששימשו לייצורה ניתנו למיחזור. סיטרואן הציגה ב-C-Cactus שורה של מאפייני עיצוב חדשים. מכונית הקונספט היא בעלת עיצוב חד ומאפיינים אטרקטיביים. אורכה 4.2 מטר ורוחבה 1.8 מטר, והיא מכילה מגוון רחב של ציוד, הכולל: מיזוג אוויר עם בקרת טמפרטורה אוטומטית, מערכת שמע איכותית, חלון שמש (sunroof) פנורמי בגג, בקרת שיוט ומגביל מהירות. בנוסף, עיצוב פנים המכונית נוצר באמצעות הסרת חומרים.
ואן צ'אי

וואן צ'אי (בסינית: 灣仔區 וַואן צַאי, "תחום המערה") הוא תחום מנהלי בהונג קונג. אוכלוסייתו הגיעה בשנת 2000 ל-190,300 איש. הוא גם נודע כאזור עשיר, אחד מכל חמישה אנשים מחזיק ביותר ממיליון דולר הונג קונגי.

פוליטיקה וממשל

במועצה המנהלית חברים 11 חברי מועצה שנבחרו בבחירות חופשיות, ו-3 שמונו בידי הממשלה. ראש המועצה הוא אֲדַה ווֹנְג.
שפה רשמית

שפה רשמית היא שפה שמוכרזת ככזו על ידי מדינה או כל טריטוריה אחרת בעלת סמכויות שיפוטיות בצורה חוקתית.
בכל מדינה בעולם קיימת שפה רשמית אחת לפחות, המוכרת על ידי גופים מטעם מדינה זו, אשר אמונים ומפקחים על היותה "רשמית". בישראל, למשל, זוהי "האקדמיה ללשון העברית". שפה זו עשויה להיות מוכרת כשפה רשמית גם על ידי מדינות אחרות ו/או על ידי האומות המאוחדות. עם זאת, במדינות מסוימות בעולם דוברים יותר משפה אחת. השפות האחרות יכולות להיות מוכרות כרשמיות גם כן, או לא מוכרות- אך דְבוּרוֹת בפיהם של תושבי המדינה דה פקטו. דוגמה למדינה כזו היא ישראל: השפה הרשמית בה היא עברית, ומעמד מיוחד לערבית. אולם, קיימות בה אוכלוסיות הדוברות גם אנגלית, רוסית, צרפתית, אמהרית, יידיש ושפות רבות נוספות.
בדרך כלל, שפה רשמית של מדינה היא השפה המשמשת את מוסדות השלטון (כמו: הפרלמנט (הכנסת), בתי המשפט, מוסדות השלטון). שפות רשמיות במדינה או טריטוריה כלשהי אינן מייצגות בהכרח את השפות שבהן עושים שימוש רוב או אפילו חלק מתושבי המקום, אלא מתייחסות רק לשפות שבהן משתמש ופועל הממשל המקומי. לעיתים קרובות, קביעת שפה או שפות כרשמיות (או ההחלטה לקבוע שלא יהיו כלל שפות רשמיות) היא עניין שנתון במחלוקת.

שפות רשמיות בעולם

לכמחצית ממדינות העולם יש שפה רשמית. לחלק מהמדינות יש רק שפה רשמית אחת, כמו למשל אלבניה, צרפת (על אף שבצרפת יש שפות מקומיות נוספות) או גרמניה. למדינות אחרות ישנה יותר משפה רשמית אחת, לעיתים גם יותר משתיים: לבלגיה, קנדה, פינלנד, אפגניסטן, פרגוואי, בוליביה, שווייץ, הודו, ו דרום אפריקה  יש יותר משפה רשמית אחת.
במדינות מסוימות, כמו איטליה וספרד, ישנה שפה רשמית אחת, ושפות רשמיות שותפות במחוזות מסוימים בלבד. במדינות מסוימות, כמו ארצות הברית, אין שפה רשמית, אולם באזורים מסוימים יש. לבסוף, ישנן גם מדינות, כמו אוסטרליה, שוודיה (עד 2009, אז נחקק חוק השפה השוודית ושוודית הוכרה כשפה הרשמית של שוודיה) ועוד שלהן אין שפה רשמית בכלל.
כתוצאה מקולוניאליזם או נאו-קולוניאליזם, במדינות רבות באפריקה וכן בפיליפינים ובמדינות אחרות נקבעו השפות של השלטון הקולוניאלי לשעבר כשפות רשמיות. זאת, על אף ששפת אמם של רוב התושבים אינה השפה הרשמית. כך בקונגו (זאיר לשעבר) נהוגה השפה הצרפתית (שפת השלטון הבלגי לשעבר) ובמוזמביק נהוגה השפה הפורטוגזית. בניגוד לכך, כתוצאה מלאומנות, באירלנד הוכרזה השפה האירית כשפה הרשמית הראשונה במעלה למרות היותה מדוברת בפי מיעוט באוכלוסייה. עם זאת, בלית בררה ניתן מעמד רשמי גם לשפה האנגלית. בהודו, כפשרה בין הרוב ההינדי לבין המיעוטים הלשוניים הרבים, הוכרזו שתי שפות רשמיות, אנגלית והינדית. בדרום אפריקה בתקופת שלטון האפרטהייד היו שתי שפות רשמיות: אפריקנס ואנגלית, ואילו מאז ביטול האפרטהייד נוספו עוד 9 שפות רשמיות (סה"כ: 11 שפות רשמיות). השפה השימושית ביותר בדרום אפריקה כיום היא השפה האנגלית, ואחריה שפת זולו ואפריקנס.
אנדרואיד 10

היסטוריה

גוגל פרסמה את גרסת הבטא הראשונה של אנדרואיד Q ב-13 במרץ 2019, בבלעדיות למכשירי הפיקסל שלה. ב-7 באוגוסט 2019 שוחררה גרסת הבטא השישית והאחרונה של מערכת ההפעלה.
ב-22 באוגוסט 2019 הכריזה גוגל כי שם מערכת ההפעלה החדשה הוא אנדרואיד 10, ובכך סיימה את מסורת הענקת שמות קינוחים לגרסאות המערכת, בין היתר, משום שלא כל המאכלים היו מוכרים בכל רחבי העולם, וכן היה קושי לבטא חלק מהשמות בשפות מסוימות.

חוויית המשתמש

אנדרואיד 10 הציגה מערכת מחוות מלאה, כמו מחוות להחלקה משני צידי התצוגה על מנת לחזור אחורה, החלקה מעלה כדי לחזור למסך הבית, החלקה מעלה והחזקה כדי להגיע לכל האפליקציות הפעילות, החלקה אלכסונית מהפינה התחתונה של המסך כדי להגיע ל-Google Assistant, והחלקה על הסרגל שבתחתית המסך כדי לעבור בין אפליקציות. התמיכה במחוות אלה היא חובה על כל היצרנים, שמצידם יכולים להוסיף מחוות נוספות לשליטה מלאה.
ניתן להשתמש בתכונה המכונה "בועות" להצגת תוכן מאפליקציות נתמכות שמאפשרת לענות להודעות מבלי לצאת מהאפליקציה בה נמצא המשתמש, בדומה לפייסבוק מסנג'ר. אפשרות זאת נועדה להחליף את הרשאת "שכבת על" הקיימת, אשר היו בה תקלות אבטחה וכן חששות להאטה בביצועים.
עוד כוללת אנדרואיד 10 "מצב כהה", בדומה ל-iOS 13.
אפליקציות יכולות גם כן להציג "לוח הגדרות" להגדרות ספציפיות, כך שהמשתמש לא יידרש לעזוב את האפליקציה כדי להגדירן.

פלטפורמה

בוצעה אופטימיזציה של מערכת ההפעלה לטלפונים חכמים מתקפלים, כולל המשכיות בעת שינוי בין שני המצבים, שינויים במצב ריבוי חלונות ועוד.

פרטיות ואבטחה

אנדרואיד 10 הוסיפה מספר שינויים באבטחה ובפרטיות: אפליקציות יכולות להיות מוגבלות על ידי המשתמשים לגישה לנתוני מיקום רק בעת השימוש. נוספו עוד מגבלות על אפליקציות אחרות שפועלות ברקע.
שינוי נוסף נתמך באנדרואיד 10 ויהפוך לחובה באנדרואיד 11, כשלאפליקציות ניתן יהיה לגשת רק לקבצים שהן יצרו. גישה לקבצים אחרים תתאפשר רק על ידי אישור המשתמש.
יחסי אוגנדה–מלאווי

היסטוריה

היחסים בין שתי המדינות כוננו בשנת 1964 ברמה הבילטרלית. היחסים בין המדינות קיימים גם ברמת הארגונים הבינלאומיים והאזוריים. הסחר בין המדינות נשאר נמוך לאורך השנים.

יחסים כלכליים

בשנת 2016, הייבוא האוגנדי ממלאווי עמד על 684 אלף דולר אמריקאי. הוא כלל בעיקר מוצרים כימיים, מצרכי מזון, עורות בע"ח, נעליים, כובעים ומכונות. באותה השנה, הייצוא האוגנדי למלאווי עמד על 293 אלף דולר אמריקאי. הוא כלל כלי תחבורה, מוצרי פלסטיק וגומי, מוצרים כימיים, מוצרי ירקות, מכונות, מוצרי טקסטיל ומוצרי מזון.
יעקב מאורליינש

רבי יעקב מאורליינש (מאוית לעיתים "אורלינס"; כונה גם רבנו תם מאורליינש או רבנו יעקב הקדוש; נרצח בי"ט באלול ד'תתקמ"ט, 3 בספטמבר 1189) היה תלמיד חכם מבעלי התוספות, שחי באורליאן שבצרפת במאה ה-12, ובלונדון.

ביוגרפיה

רבי יעקב מאורליינש היה מתלמידי רבנו תם ומבעלי התוספות. הוא חי בעירו אורליאן לפחות עד 1171 ואז עבר ללונדון, כנראה כדי לעסוק בהוראה. תוספותיו צוטטו לעיתים קרובות לאורך הדורות. יש הסבורים כי כתב את התוספות לפרשנותו של רש"י על התורה, החתומות בכינוי רבו.
רבי יעקב היה בין קורבנות הפרעות נגד היהודים  בלונדון ביום הכתרתו של המלך ריצ'רד הראשון ("לב הארי"), ב-3 בספטמבר 1189. יהודים אחדים בחרו להתאבד במקום לעבור טבילה כפויה לנצרות, וחלקם נהרגו בידי הפורעים. ריצ'רד לב הארי לא היה מודע למתרחש בשעת מעשה, ולאחר מכן הוציא להורג את האחראי לפרעות.

חיבוריו ומשנתו

עשרות רבות מחידושיו של רבי יעקב מופיעים בתוספות הנדפסות עם התלמוד ובספרי ההלכה של הראשונים. כמה מחידושיו הבולטים בהלכה: כשמזג האוויר קר במיוחד, מותר לבקש מגוי בשבת להדליק את התנור, מכיוון שאפילו אדם בריא עלול לחלות מן הקור. מן היום השני של חג הסוכות והלאה מותר ליטול לולב גם כשחסרים חלק מארבעת המינים. מותר לקחת הלוואה שיש עליה ריבית פיגורים, ואין בכך איסור ריבית. ההיתר הראשון התקבל למעשה בפוסקים המאוחרים לו, אך לא שני ההיתרים האחרונים, ולגבי הריבית היו שאף סירבו להאמין שהוא התיר זאת.
יש שייחסו לו את חיבור "ספר הישר" (העוסק בענייני מוסר).
מונה אקס צ'יינג'

חיים אישיים

ברטין נולד בברוקלין, ניו יורק ב-23 במרץ 1990, הוא לאחר מכן עבר לברונקס. תחרות הדראג הראשונה שלו שזכה בה היא " Gay Caribbean USA" בספטמבר 2014, אם-הדראג של היא האני דוונפורט, שהוכרזה ב-2019 כאחת מהמתמודדות של העונה ה-11 של המירוץ לדראג.

קריירה

ב-22 בפברואר, ברטין הוכרז להיות אחד מ-14 מתמודדים בעונה העשירית של המרוץ לדראג של רו פול, הוא היה בתחתית שלוש פעמים, הוא ניצח בליפסינק את דאסטי ריי בוטומס ומייהם מילר אך הודח כאשר ביצע ליפסינק נגד קמרון מייקלס בפרק ה-10, הוא הגיע למקום ה-6. בגמר הכריזו עליו כאהובת הקהל (Miss Congeniality) של העונה.
בפרק הראשון של העונה, ברטין תפר שמלה המיוצרת מספוגי מטבח, השמלה קיבל אזכורים רבים בעונה ומחוצה לה. מתחרה באותה עונה, יוהא האמאסקי יצרה מאוחר יותר גרסה נוספת של השמלה לצדקה.
עמוד הטוויטר הרשמי של בובספוג מכנסמרובע ציין את ברטין באחד הציוצים שלו.
ב-19 בנובמבר 2018 הוכרזה כאחת ממשתתפות העונה הרביעית של המירוץ לדראג: אולסטארס. היא ניצחה בשלושה אתגרים והגיעה אל הגמר, שם קיבלה את הזכות לעשות ״ליפסינק לכתר״ לצד טריניטי טיילור שבסופו הכריזה רופול על שתיהן כמנצחות של העונה ובפרס כספי של 100,000$ מה שהפך לפעם הראשונה בהיסטוריית התוכנית שהוכתרו שתי זוכות לעונה.
ילקוט יוסף

הכרך הראשון

הכרך הראשון של הספר יצא בשנת תשל"א (1971) נקרא 'ילקוט יוסף - פסקי דינים'. בכרך זה מובאים פסקי דינים בקצרה על כל חלקי השו"ע, בדומה לספר קיצור שולחן ערוך. את כרך זה מחשיב הרב עובדיה יוסף לאחד מספריו ומפנה אליו, שכן הרב יצחק יוסף סיכם את פסקי הדינים משו"ת 'יביע אומר' וירחון 'קול סיני'. ונוספו בו תשובות כת"י מאביו. כיום לא ניתן להשיג ספר זה, שכן במהדורות הבאות יצא הספר עם תוספות נרחבות.

מבנה הספר

סדרת הספרים "ילקוט יוסף" החלה כסיכום פסקיו של הרב עובדיה יוסף בחיבורי השו"ת שלו יחווה דעת, יביע אומר ועוד, מאוחר יותר החל הרב יצחק יוסף בפסיקת הלכה עצמאית על פי שיטת אביו וחילק את החיבור ההלכתי לארבעת חלקי השולחן ערוך באופן שחיבורו יוסיף עליו. ברוב חלקי הספר מובאת ההלכה בקצרה למעלה, ולמטה מובאים המקורות לפסיקת ההלכה באריכות.

הספר

בשנת תשמ"ג פורסמו חוברות ילקוט יוסף בדיני חגים ועוד. ובשנת תשמ"ה (1985) פורסם ילקוט יוסף לראשונה כספר ראשון בסדרה, והוא עסק בהלכות קריאת שמע ותפילה. במהלך כתיבת ספר זה ישב המחבר עם אביו, שהעיר את הערותיו. אביו, הרב עובדיה, אף כותב בהסכמתו לספר "עברתי סעיף אחר סעיף...". אביו עבר גם על הכרכים שבאו לאחר מכן בסדרת "ילקוט יוסף", וכל הכרכים בסדרה זכו להסכמתו. בכרכים הבאים בסדרת "ילקוט יוסף" הפך הרב יצחק יוסף לפוסק עצמאי הכותב פסקים משל עצמו, אם כי הקפיד להיצמד לשיטת אביו בפסיקת ההלכה, והיא פסיקה על פי הכרעתו של רבי יוסף קארו בספרו שולחן ערוך. בכך ביקש הרב יוסף לייצר טקסט הלכתי קצר ונוח, כך שכל יהודי, ואפילו אינו למדן, יוכל לעיין בו ולדעת כיצד לקיים מצוות יומיומיות. כיום מונה הסדרה 40 כרכים אשר חלקם נדפסו בכמה מהדורות.

פרס הרב טולידאנו

ב"פרס הרב טולדאנו" שעל ידי המועצה הדתית תל אביב נכתב סיבת הפרס על החלק איסור והיתר: 
"ייחודו של הספר הוא בצירוף המיוחד השווה לכל נפש מצד אחד, ומעמיק ולמדני מצד שני. בדרך כלל קשה לצרף את שני הדברים כאחד - אם הספר מיועד לציבור הרחב, אין בו מקום לפילפולים למדניים ולבקיאות רחבה, אם הספר מיועד לתלמידי חכמים מובהקים עליו להיות מושפע במקורות הלכתיים ובירידה לעומקה של הלכה... המחבר השכיל לצרף את שני הדברים כאחד. חלקו העליון של הספר הוא פסקי הלכה מתומצתים בהירים וברורים, חלקו התחתון הוא מקורות הלכתיים ובירור הלכתי נרחב. כשרונו המיוחד של המחבר הוא בהרצאת המושגים המסובכים בשפה פשוטה וברורה באופן שגם אלו שאינם אמונים על ספרי הלכה , ימצאו את מבוקשם בנקל. מאידך גם תלמידי החכמים יפיקו תועלת מרובה מפסקי ההלכה שבראש הגיליון שיש בהם משום אסוקי שמעתתא אליבא דהלכתא..."
הפסיפיק

תקציר

הפסיפיק מבוססת בעיקרה על ספר הזכרונות של יוג'ין סלדג' - "The old breed: At Peleliu and Okinawa" ועל ספר הזכרונות של רוברט לאקי - "Helmet for my pillow". הסדרה מספרת את סיפורם של שניהם ושל נחת נוסף בשם ג'ון בזילון, הנלחמים נגד האימפריה היפנית.

הפקה

הסדרה הופקה על ידי סטיבן שפילברג, טום הנקס וגארי גוצ'מן בשיתוף עם HBO, Playtone, דרימוורקס ו-Seven Network.
הסדרה היא מעין סדרת המשך למיני-סדרה של שפילברג והנקס משנת 2001 - אחים לנשק.
באפריל 2007 החל הליהוק לסדרה, שצולמה באוסטרליה וצילומיה הסתיימו בסוף חודש מאי 2008.
נעימת הפתיחה נכתבה על ידי מלחין הסרטים האנס צימר והפסקול עצמו על ידי ג'ף זנלי ובלייק נילי.

תקציב

בתחילה הוערך הפרויקט בכ-100 מיליון דולר אך מאוחר יותר התברר כי תקציב הסדרה היה יותר מ-200 מיליון דולר. זוהי הפקת הטלוויזיה היקרה ביותר שצולמה באוסטרליה.

פרסים

הפסיפיק התקבלה בהתלהבות גדולה של המבקרים בארצות הברית ובעולם. הסדרה הייתה מועמדת ל-24 פרסי אמי, וזכתה בפרס בקטגוריית המיני-סדרה הטובה ביותר.

פרקים

פרק 1 - רוברט לאקי והדיוויזיה הראשונה של הנחתים מגיעים לגוודלקנל ולוקחים חלק בקרב טנרו (במאי: טים ואן פאטן).
פרק 2 - ג'ון בזילון והחטיבה השביעית של הנחתים מגיעים לגוודלקנל על מנת לחזק את ההגנה סביב שדה התעופה הנדרסון במהלך הקרב על שדה הנדרסון (במאי: דייוויד נוטר).
פרק 3 - הדיוויזיה הראשונה של הנחתים בגוודלקנל משוחררת למלבורן שבאוסטרליה. בזילון מקבל את מדליית הכבוד ונשלח חזרה הביתה כגיבור על מנת למכור איגרות מלחמה (במאי: ג'רמי פודסווה).
פרק 4 - יוג'ין סלדג' נרשם לחיל הנחתים ומתחיל את אימוניו לקראת הקרבות בזמן שלאקי והדיוויזיה הראשונה של הנחתים נשלחים לכף גלוסטר על מנת להילחם ביפנים (במאי: גרהאם יוסט).
פרק 5 - סלדג' ולאקי מגיעים עם הדיוויזיה הראשונה של הנחתים לפלליו (במאי: קארל פרנקלין).
פרק 6 - הנחתים מנסים לכבוש את שדה התעופה "ויטאל" בפלליו. לאקי נפצע והוא מפונה (במאי: טוני טו).
פרק 7 - סלדג' והדיוויזיה החמישית של הנחתים מתקדמים לעומק האי פלליו על מנת להתמודד מול היפנים (במאי: טים ואן פאטן).
פרק 8 - בזילון מועבר לדיוויזיה החמישית ונהרג בקרב איוו ג'ימה (במאים: דייוויד נוטר וג'רמי פודסווה).
פרק 9 - סלדג' והדיוויזיה הראשונה של הנחתים מגיעים לאוקינאווה (במאי: טים ואן פאטן).
פרק 10 - סלדג' ולאקי חוזרים הביתה אחרי כניעת היפנים (במאי: ג'רמי פודסווה).
חיים ישעיה הלברסברג

הרב חיים ישעיה הכהן הלברסברג (תר"ח, 1848 - ה' בשבט תר"ע, 1910) היה אדמו"ר חסידי-פולני, שהתפרסם על שם ספר ההלכה שלו "מסגרת השולחן".

ביוגרפיה

נולד בלובלין לרבי שמעון זאב ולרחל רייזל צאצאית של ה"תוספות יום טוב". בילדותו ביקרה אמו אצל רבי שלום רוקח מבעלז, והוא בירכו ואמר עליו "דברים נוראים ונפלאים". הלך לחצרותיהם של רבי מאיר יחיאל מאוסטרובצה, רבי אברהם מטריסק ורבי צדוק הכהן מלובלין. 
נישא להדסה אסתר בת הרב אלקנה זאבערמאן. התגורר לאחר נישואיו בכפר קצובה ועבד לפרנסתו. בהמשך עבר לגור בראחוב, וכונה על שמה "ר' ישעיה ראחובער", אב"ד ראחוב ואדמו"ר מראחוב (אין לבלבל עם חסידות ראחוב הפועלת היום ברמת-גן, ששושלת אדמו"ריה ממשפחת רוזנבוים). בזמן שהותו בעיר חיבר את רוב ספריו. 
בשנת תרנ"ו מונה לרבה של וויסקי הסמוכה ללובלין, שם עסק בהדפסת ספריו. בשנת תרס"ו החל להתכונן לעלייתו לארץ ישראל, וחיבר ספר בשם "קץ הפלאות" על הגאולה. בשנת תרס"ז עלה יחד עם שתי בנותיו הצעירות והתגורר בעיר העתיקה. בהמשך עבר לשכונת בתי נייטין הסמוכה למאה שערים והתפלל בבית הכנסת החסידי בבתי אונגרין. בהתחלה הצניע את שמו, אך לאחר תקופה התגלתה זהותו, והוא הוכר כרב ותלמיד חכם. בלוויתו השתתפו אלפים.
רבי אהרן רוקח, האדמו"ר מבעלז, התבטא על ספריו שהם גדושים ביראת שמים. רבו המגיד מטריסק אמר לתושבי ראחוב שבאו להתברך אצלו, שאינם צריכים לבוא אליו כשבעירם מתגורר רבי חיים ישעיהו, שיכול לפעול שתתקבל תפילתם.
דון לני-גבאי

ביוגרפיה

נולדה בשם דון טאוס לני. בתה של השחקנית והמדבבת יפה גבאי. החלה את קריירת המשחק שלה כבר בגיל 7, כשגילמה את יעל בהצגת הילדים "הבית של יעל". 
בנעוריה המשיכה לגלם תפקידים בהצגות שונות בתיאטרון עד גיל 16, וכן עסקה בדיבוב תוכניות טלוויזיה וסרטים מצוירים, בהן ויטץ' (דיבבה את דמותה של אירמה), בובובו-בו בו-בובו (ביוטי), פוקימון (מיי), דיג'ימון (דמויות שונות), בובספוג מכנסמרובע (פרל), סופר פיג (פרודנס פלום) ושאמן קינג (אופצאצ'ו).
בגיל 17 התקבלה למכינת הנוער בבית הספר למשחק ניסן נתיב.
בין השנים 2005 ו-2014 גילמה את רוני בסדרת הטלוויזיה "השמיניה", ששודרה במשך חמש עונות, לצידם של שירה וילנסקי, עדי הימלבלוי, ידידיה ויטל וטל מוסרי.
במהלך שירותה הצבאי שבו שירתה בתור מש"קית ת"ש שילבה את השתתפותה בפסטיגל ובעונה השלישית של הסדרה "השמינייה".
ב-2007 התקבלה לתפקיד מנחה בערוץ הילדים. בשנת 2008 השתתפה גם בפסטיגל "תפוס ת'פסטיגל" וזכתה יחד עם המנחה טל מוסרי במקום הראשון, בשירם "ראש בראש". במקביל לעבודתה בערוץ שיחקה בתוכנית "כוונות טובות" ששודרה בערוץ 2, וכן בתפקידי משנה בסדרות "הפיג'מות" ו"האי". ב-2009 הופיעה בסדרות ערוץ הילדים כגון "האחים דה גמה", "מנדלבאום בלש פרטי" ובמופעי הקיץ של "עיר ערוץ הילדים".
בשנת 2009 השתתפה לני-גבאי ב"פסטיבל שירי הילדים" לצד דנה פרידר, דפנה דקל, טל מוסרי ועוד, והמשיכה להנחות בערוץ הילדים. בין השאר הנחתה ב-2010 את התוכנית "המלאכיות של צ'ובה" לצד עדי הימלבלוי. ב-2011 שיחקה לצד יון תומרקין, טל מוסרי, רוני דואני ומיקי קם במחזמר לחנוכה המבוסס על הסרט "שכחו אותי בבית". בנוסף באותה שנה השתתפה בתפקיד אורח בסדרה "החברים של נאור".
בתחילת ינואר 2012 פרשה מערוץ הילדים לאחר כ-5 שנים בערוץ. באותה שנה השתתפה במחזמר לחנוכה המבוסס על הספר "מסביב לעולם בשמונים יום", לצד אריה מוסקונה ויוליה פלוטקין. ב-2013 דיבבה את דמותה של שגית, בסדרת הילדים "שגית המושגית", ששודרה בערוץ הראשון. ב-2014 החלה להנחות את התוכנית "אולפן הילדים" בערוץ 20. בסוף 2016 הנחתה את התוכנית "הכיתה של ישראל" בערוץ זום. במקביל גילמה את דמותה של מולאן בהצגה לילדים "האגדה על מולאן" שהוצגה בתיאטראות בסוף 2016.

חיים אישיים

משנת 2015 היא בזוגיות עם עופר רוטנברג. ב-7 בנובמבר 2017 נולדה בתם הבכורה.
במרץ 2019 התארסה לבן זוגה וב-24 במאי 2019 נישאה.
אובה ביין

קריירת מועדונים

ביין החל את קריירת הבוגרים בשנת 1979 בקיקרס אופנבך, עמה שיחק בליגת הבונדסליגה השנייה, וסייע לה לעלות לליגת הבונדסליגה בשנת 1983, אך ירד עם הקבוצה בחזרה לליגת המשנה בתום עונה אחת, בה ספגה הקבוצה 106 שערים ב-34 משחקים. לאחר ירידת הליגה, ביין עזב את הקבוצה לאחר חמש עונות, בהן כבש 72 שערים ב-153 הופעות. 
בקיץ 1984 חתם ביין בפ.צ. קלן, שם שיחק שלוש עונות, בהן הבקיע 17 שערים ב-64 הופעות. ביין סייע לקבוצה להעפיל לגמר גביע אופ"א בשנת 1986, בו הפסידה הקבוצה 5-1 לריאל מדריד בסנטיאגו ברנבאו, וניצחה בגומלין בתוצאה 2-0 שלא הספיקה, כשביין מבקיע את השער הראשון. 
בשנת 1987 חתם בהמבורג, שם שיחק שתי עונות וכבש 22 שערים ב-52 הופעות. בשנת 1989 עבר לאיינטרכט פרנקפורט, שם שיחק חמש עונות ברציפות, והבקיע 38 שערים ב-150 הופעות. בתקופה זו, פרנקפורט סיימה בכל העונות לפחות במקום החמישי, אך לא זכתה באליפויות, כשביין מהווה חולייה חשובה במשחק ההתקפי של הקבוצה.
בשנת 1994 הצטרף ביין לחברו לנבחרת גרמניה, גידו בוכוואלד, וחתם בקבוצה היפנית אוראווה רד דיימונדס מהעיר סאיטאמה מליגת העל היפנית שזה עתה הוקמה. בקבוצה זו שיחק שלוש עונות, בהן הבקיע 25 שערים ב-68 הופעות. בשנת 1997 עבר למועדון VFB גיסן מהליגות הגרמניות האזוריות, במדיו פרש ממשחק פעיל בשנת 1998.

קריירה בינלאומית

לביין 17 הופעות בנבחרות, תחילה במדי גרמניה המערבית ואחר כך במדי גרמניה, בהן כבש שלושה שערים. ביין השתתף במונדיאל 1990 וזכה עם נבחרת גרמניה המערבית בטורניר, לאחר ניצחון 1-0 במשחק הגמר על נבחרת ארגנטינה. ביין לא זומן על ידי המאמן ברטי פוגטס ליורו 1992, ובשנת 1993 פרש מהנבחרת.

קריירת אימון

ביין אימן בשנת 2005 במשך חצי עונה את קיקרס אופנבך.
וינסנט מלרין

וינסנט מלרין (בצרפתית: Vincent de Lérins, בלטינית: Vincentius Lerinensis - וינקנטיוס לריננסיס, מאה ה-5, נפטר בסביבות 450-445) היה נזיר וסופר כנסייתי שפעל בגאליה הדרומית והנחשב לאחד האבות של הכנסייה. חייו נודעו הודות לספר "על הגברים המפורסמים" ("De viris illustribus") מאת גנאדיוס סקולסטיקוס.

חייו

וינסנט הקדוש מלרין נולד ביישוב טול, בחבל לורנה של היום, במשפחה פרנקית אריסטוקרטית. אביו נקרא אפראכיוס או איפרוכיוס הפרנקוני. בנעוריו קיבל וינסנט חינוך חילוני ובחלק הראשון של חייו היה איש צבא. אחיו נודע כ"לו הקדוש מטרואה". מאוחר יותר, להזמנתו של הונוראט הקדוש, הצטרף וינסנט למנזר לרין (בצרפתית -Lérins לרן) הנמצא בפרובאנס, באי ממול לעיר קאן.